ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির সঙ্গে কোভিড টিকাকরণের অগ্রগতি নিয়ে পর্যালোচনায় স্বাস্থ্য মন্ত্রক
টিকার ডোজের পর্যাপ্ত যোগানের প্রেক্ষিতে রাজ্য/কেন্দ্রশাসিত অঞ্চলগুলিকে দ্বিতীয় ডোজ দেওয়ার ওপর অগ্রাধিকার দিতে পরামর্শ
বিদেশ সফরের জন্য নতুন নীতি-নির্দেশিকা প্রণয়নে রাজ্য/কেন্দ্রশাসিত অঞ্চলগুলির কাছ থেকে মতামত আহ্বান
নয়াদিল্লি, ১৯ সেপ্টেম্বর, ২০২১
কেন্দ্রীয় স্বাস্থ্য সচিব শ্রী রাজেশ ভূষণ গতকাল ভিডিও কনফারেন্সের মাধ্যমে রাজ্য/কেন্দ্রশাসিত অঞ্চলগুলির স্বাস্থ্য সচিবদের সঙ্গে কোভিড-১৯ টিকাকরণের অগ্রগতি পর্যালোচনা করেন। উল্লেখ করা যেতে পারে, বিশ্বের বৃহত্তম টিকাকরণ অভিযানের সূচনা করেন প্রধানমন্ত্রী শ্রী নরেন্দ্র মোদী গত ১৬ জানুয়ারি।
খুব শীঘ্রই দেশ ১০০ কোটি ডোজ টিকাকরণের লক্ষ্য পূরণ করতে চলেছে বলে উল্লেখ করে স্বাস্থ্য সচিব টিকাকরণের হার বাড়ানোর জন্য রাজ্য ও কেন্দ্রশাসিত অঞ্চলগুলির প্রয়াসের প্রশংসা করেন। তিনি জানান, এখনও এমন অনেক টিকাগ্রহীতা রয়েছেন যাঁরা দ্বিতীয় ডোজ পাননি। এই প্রসঙ্গে শ্রী ভূষণ রাজ্যগুলিকে আরও গুরুত্ব দেওয়ার আহ্বান জানান।
এই পর্যালোচনা বৈঠকে আরও বলা হয়, অনেক রাজ্যের কাছে পর্যাপ্ত পরিমাণে টিকার ডোজ রয়েছে যা টিকার দ্বিতীয় ডোজের জন্য ব্যবহার করা যেতে পারে। কেন্দ্রীয় সরকার রাজ্য ও কেন্দ্রশাসিত অঞ্চলগুলিকে পর্যাপ্ত পরিমাণে টিকার ডোজ সরবরাহে প্রস্তুত, যাতে তারা দ্রুততার সঙ্গে দ্বিতীয় ডোজ টিকাকরণ সম্পূর্ণ করতে পারে। এই লক্ষ্য পূরণে শ্রী ভূষণ টিকাকরণ অভিযানের গতি ও পরিধি আরও সম্প্রসারণের ওপর জোর দেন।
রাজ্য/কেন্দ্রশাসিত অঞ্চলগুলিকে পরামর্শ দিয়ে বলা হয়েছে, যে জেলাগুলিতে টিকাকরণের হার এখনও কম, সেগুলিকে চিহ্নিত করে টিকাকরণের হার বাড়াতে অগ্রাধিকার দিতে। সেজন্য যাবতীয় স্থানীয় সমস্যা এবং প্রয়োজনীয় সম্পদের যোগান সুনিশ্চিত করার পরামর্শ দেওয়া হয়েছে। গ্রামাঞ্চলে প্রয়োজনসাপেক্ষে অতিরিক্ত কোভিড টিকাকরণ কেন্দ্র চালু করার কথাও শ্রী ভূষণ উল্লেখ করেন। রাজ্য ও কেন্দ্রশাসিত অঞ্চলগুলি কিভাবে দ্বিতীয় ডোজ টিকাকরণের হার বাড়ানো যেতে পারে সে সম্পর্কে তাদের রণকৌশল কেন্দ্রীয় সরকারের সঙ্গে ভাগ করে নেওয়ার পরামর্শও দেন কেন্দ্রীয় স্বাস্থ্য সচিব।
বিদেশ সফরের ক্ষেত্রে স্বাস্থ্য মন্ত্রক গত এক বছরে একাধিক আদর্শ কার্যপরিচালন বিধি জারি করেছে। এখন এই নীতি-নির্দেশিকা পর্যালোচনার সময় এসেছে। এ বিষয়ে ইতিমধ্যেই স্বরাষ্ট্র মন্ত্রক, অভিবাসন দপ্তর, অসামরিক বিমান পরিবহণ মন্ত্রক এবং বিদেশ মন্ত্রকের সঙ্গে আলাপ-আলোচনা শুরু হয়েছে। রাজ্য ও কেন্দ্রশাসিত অঞ্চলগুলিকেও এ বিষয়ে তাদের মতামত বা পরামর্শ জানানোর অনুরোধ করা হয়েছে।
এই পর্যালোচনা বৈঠকে স্বাস্থ্য মন্ত্রকের অতিরিক্ত সচিব ডঃ মনোহর অগনানি, যুগ্ম সচিব শ্রী লব আগরওয়াল সহ রাজ্য/কেন্দ্রশাসিত অঞ্চলগুলির স্বাস্থ্য বিষয়ক মুখ্য সচিব ও অতিরিক্ত সচিবরা উপস্থিত ছিলেন।
CG/BD/DM/
(Visitor Counter : 136
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৮ কোটি ৮৩ লক্ষ ছাড়িয়েছে
দেশে গত ২৪ ঘণ্টায় ২৬ লক্ষ ১৯ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৫ হাজার ৪৭৬
দেশে এই মুহূর্তে করোনায় চিকিৎসাধীনের সংখ্যা ৫৯ হাজার ৪৪২
সাপ্তাহিক-ভিত্তিতে আক্রান্তের হার ০.৭৭ শতাংশ
নয়াদিল্লি, ০৬ মার্চ, ২০২২
ভারতে এ পর্যন্ত ১,৭৮,৮৩,৭৯,২৪৯টি টিকার ডোজ দেওয়া হয়েছে। গতকাল টিকা দেওয়া হয়েছে ২৬,১৯,৭৭৮ জনকে।
স্বাস্থ্য কর্মীদের মধ্যে ১,০৪,০২,১০০ জন টিকার প্রথম ডোজ, ৯৯,৭৫,৪৯৯ জন টিকার দ্বিতীয় ডোজ এবং ৪২,৪৩,৭৭৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১০,৪৫০ জন প্রথম ডোজ, ১,৭৪,৫৯,১৭০ জন দ্বিতীয় ডোজ এবং ৬৩,৮০,৩৩৩ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৫৩,৭৭,১২০ জন এবং দ্বিতীয় ডোজ পেয়েছেন ৩,০৮,২১,৮৫৬ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,২৫,৫১,৮২৬ জন এবং দ্বিতীয় ডোজ পেয়েছেন ৪৪,৯৫,৩২,৫৮৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৩,৯৯,২৯৪ জন। আর দ্বিতীয় ডোজ পেয়েছেন ১৮,১৩,৭০,৫৮৩ জন। যাঁদের বয়স ৬০-এর ওপরে তাঁদের মধ্যে ১২,৬৫,০৭,৭৭৫ জন প্রথম ডোজ, ১১,২৯,৫০,২৫৯ জন দ্বিতীয় ডোজ এবং ৯৯,৯৬,৬২১ জন সতর্কতামূলক ডোজ পেয়েছেন। এ পর্যন্ত দেশে মোট ২,০৬,২০,৭২৯টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৯ হাজার ৭৫৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৩ লক্ষ ৮৮ হাজার ৪৭৫ জন সুস্থ হয়ে উঠেছেন। জাতীয় আরোগ্য লাভের হার ৯৮.৬৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৫ হাজার ৪৭৬ জন। বর্তমানে ৫৯ হাজার ৪৪২ জন চিকিৎসাধীন। দেশে মোট সংক্রমিতের মাত্র ০.১৪ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৯ লক্ষ ৯ হাজার ৯৮৫টি নমুনা পরীক্ষা করা হয়েছে। এ পর্যন্ত দেশে ৭৭ কোটি ২৮ লক্ষ ২৪ হাজার ২৪৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৭৭ শতাংশ এবং দৈনিক সংক্রমণের হার ০.৬ শতাংশ।
CG/CB/SB
(Visitor Counter : 95
কর্মী, জন-অভিযোগএবংপেনশনমন্ত্রক
প্রধানমন্ত্রীর আপ্ত সহায়ক হিসাবে শ্রী বিবেক কুমার নিযুক্ত হলেন
নয়াদিল্লি, ১৯ জুলাই, ২০১৯
মন্ত্রিসভার নিয়োগ সংক্রান্ত কমিটি শ্রী বিবেক কুমার’কে প্রধানমন্ত্রীর আপ্ত সহায়ক হিসাবে নিযুক্ত করতে সম্মতি জানিয়েছে। ২০০৪ ব্যাচের আইএফএস আধিকারিক শ্রী বিবেক কুমার ইতিপূর্বে প্রধানমন্ত্রীর দপ্তরেই নির্দেশকের দায়িত্ব পালন করছিলেন।
CG/SC/SB
(Visitor Counter : 59
প্রধানমন্ত্রীরদপ্তর
মহিলাদের বিশ্ব বক্সিং চ্যাম্পিয়নশিপে স্বর্ণ পদক জয়ের জন্য নিখাত জারিন’কে অভিনন্দন প্রধানমন্ত্রীর ব্রোঞ্জ পদক জয়ের জন্য মণীষা মৌন এবং প্রবীণ হুডা’কে অভিনন্দন
নয়াদিল্লি, ১৯ মে, ২০২২
প্রধানমন্ত্রী শ্রী নরেন্দ্র মোদী মহিলাদের বিশ্ব বক্সিং চ্যাম্পিয়নশিপে স্বর্ণ পদক জয়ের জন্য নিখাত জারিন’কে অভিনন্দন জানিয়েছেন। একই সঙ্গে তিনি ব্রোঞ্জ পদক জয়ী দুই বক্সার মণীষা ও প্রবীণ হুডা’কেও অভিনন্দন জানান।
এক ট্যুইটে প্রধানমন্ত্রী বলেছেন, “আমাদের বক্সাররা গর্বিত করেছেন। মহিলাদের বিশ্ব বক্সিং চ্যাম্পিয়নশিপে স্বর্ণ পদক জয়ের জন্য @nikhat_zareen-কে অভিনন্দন। এই প্রতিযোগিতাতেই ব্রোঞ্জ পদক জয়ী মণীষা মৌন ও প্রবীণ হুডা’কে অভিনন্দন জানাই”।
CG/BD/SB
(
প্রধানমন্ত্রীরদপ্তর
প্রধানমন্ত্রী নরেন্দ্র মোদী বলেছেন, জলবায়ু সংকটের কবলে পড়া বিশ্বকে আমরা পথ দেখিয়েছি এবং মিশন লাইফ উদ্যোগের মতো পরিবেশের জন্য জীবনশৈলীর সূচনা করেছি
নয়াদিল্লি, ১৫ আগস্ট, ২০২৩
প্রধানমন্ত্রী শ্রী নরেন্দ্র মোদী নতুন দিল্লির ঐতিহাসিক লালকেল্লার প্রাকার থেকে ৭৭তম স্বাধীনতা দিবসে জাতির উদ্দেশে ভাষণ দিতে গিয়ে জি২০ শিখর সম্মেলনের জন্য “এক বিশ্ব, এক পরিবার, এক ভবিষ্যত”-এর ভাবধারাকে তুলে ধরেছেন এবং সেই লক্ষ্যেই কাজ করা হচ্ছে বলে তিনি জানিয়েছেন। প্রধানমন্ত্রী বলেন, আমরা জলবায়ু সংকটের কবলে পড়া বিশ্বকে পথ দেখিয়েছি এবং মিশন লাইফ উদ্যোগের মতো পরিবেশের জন্য জীবনশৈলীর সূচনা করেছি।
প্রধানমন্ত্রী আরও বলেন, বিশ্বের সঙ্গে সহযোগিতার ভিত্তিতে আমরা আন্তর্জাতিক সৌর জোট তৈরি করেছি এবং অনেক দেশই এখন এই আন্তর্জাতিক সৌর জোটের অন্তর্ভুক্ত। তিনি বলেন, জৈব বৈচিত্রের গুরুত্বকে আমরা অগ্রাধিকার দিয়েছি এবং “বিগ ক্যাট জোট” প্রতিষ্ঠার বিষয়টি তুলে ধরেছি।
AC/AB/NS
(
কৃষিমন্ত্রক
কৃষি ক্ষেত্রে সরকারের সহযোগিতার কারনে রবি শস্যের চাষ বেড়েছে
নয়াদিল্লি, ০৯ ডিসেম্বর, ২০২২
কৃষক এবং কৃষিকাজে নানা ধরনের সহযোগিতার উদ্যোগ প্রধানমন্ত্রী শ্রী নরেন্দ্র মোদীর নেতৃত্বাধীন সরকার গ্রহণ করেছে। উন্নতমানের বীজ সরবরাহ, মূলধনের যোগান নিশ্চিত করা, শস্য বীমার মতো বিভিন্ন উদ্যোগের ফলে এ বছর রবি শস্য চাষ বেড়েছে।
৯ ডিসেম্বর পর্যন্ত প্রাপ্ত তথ্য অনুসারে ২০২১-২২ অর্থবর্ষের তুলনায় এ বছর ১৫ শতাংশ বেশি ౼ ৫ কোটি ২৬ লক্ষ ২৭ হাজার হেক্টর জমিতে রবি শস্য চাষ হচ্ছে। এর মধ্যে গম চাষের পরিমান সব থেকে বেশি। গত বছর ২ কোটি ৩ লক্ষ ৯১ হাজার হেক্টর জমিতে গম চাষ হয়েছিল। এ বছর তা বৃদ্ধি পেয়ে দাঁড়িয়েছে ২ কোটি ৫৫ লক্ষ ৭৬ হাজার হেক্টর।
রবি মরশুমে গমের পর যে শস্যের চাষ বেশি হচ্ছে তা হল তৈলবীজ। ২০২১-২২ অর্থবর্ষে ৮৭ লক্ষ ৬৫ লক্ষ হেক্টর জমিতে তৈলবীজ চাষ হয়েছে। এ বছর তা বৃদ্ধি পেয়ে পৌঁছেছে ৯৫ লক্ষ ১৯ হাজার হেক্টরে। ভোজ্য তেলের আমদানি নির্ভরতা কমাতে সরকার বিভিন্ন উদ্যোগ নিয়েছে। গত ২ বছর ধরে স্পেশাল মাস্টার্ড মিশন কর্মসূচির আওতায় গৃহীত পদক্ষেপের ফলে রেপসিড এবং সর্ষের চাষ বেড়েছে। ২০২১-২২ অর্থবর্ষে রেপসিড এবং সর্ষে চাষ হয় ৮০ লক্ষ ৫৮ হাজার হেক্টর জমিতে। ২০১৯-২০ অর্থবর্ষে ৬৮ লক্ষ ৫৬ হাজার হেক্টর জমিতে রেপসিড এবং সর্ষে চাষ হয়। জাতীয় খাদ্য সুরক্ষা মিশন- তৈলবীজ প্রকল্পের আওতায় দেশের ১৮টি রাজ্যের ৩০১টি জেলায় কৃষকদের মধ্যে বীজ বন্টন করা হয়েছে।
ডাল শস্যের চাষ ৩ লক্ষ ৩০ হাজার হেক্টর জমিতে বৃদ্ধি পেয়েছে। এ বছর ১২৭ লক্ষ ৭ হাজার জমিতে এই চাষ হচ্ছে। এর মধ্যে সব থেকে বেশি চাষ হচ্ছে ছোলা। জাতীয় খাদ্য সুরক্ষা মিশনের আওতায় অরহড় ডাল, মুসুর ডাল এবং বিউলির ডাল চাষের উৎসাহ দেওয়ার জন্য দেশের ৩৭০টি জেলাকে চিহ্নিত করা হয়েছে। খরিফ মরসুমে ১৯ লক্ষ ৯৯ হাজার কুইন্টাল এবং রবি মরশুমে ৪ লক্ষ ৫৪ হাজার কুইন্টাল ডালের বীজ কৃষকদের সরবরাহ করা হয়েছে।
এ বছর পুষ্টিকর দানা শস্যের চাষও বেড়েছে। গত বছর ৩২ লক্ষ ৫ হাজার হেক্টর জমিতে দানা শস্য চাষ হয়। এ বছর তা বৃদ্ধি পেয়ে হয়েছে ৩৬ লক্ষ ৩৯ হাজার হেক্টর। খাদ্য ও কৃষি সংস্থায় ভারতের প্রস্তাব অনুযায়ী রাষ্ট্রসংঘ আগামী বছরকে আন্তর্জাতিক মিলেট বর্ষ হিসেবে ঘোষণা করেছে। ভারত জোয়ার, বাজরা এবং রাগি উৎপাদনে প্রথম সারির দেশ। এই শস্যগুলির উৎপাদন আরও বৃদ্ধি পেলে আন্তর্জাতিক মিলেট বর্ষে জোয়ার, বাজরা এবং রাগির চাহিদা বাড়বে।
কেন্দ্রীয় সরকার কৃষি পণ্যের উৎপাদন বাড়াতে বীজ, মিনিকিট কৃষকদের মধ্যে বিনামূল্যে সরবরাহ করেছে। এছাড়াও কৃষি কাজে বিভিন্ন প্রযুক্তিগত সহায়তা করা হচ্ছে। এর ফলে খাদ্যশস্য উৎপাদনে দেশ এক নতুন মাইল ফলকে পৌঁছেছে। ফলস্বরূপ কৃষকদের আয়ও বৃদ্ধি পাচ্ছে।
PG/CB/NS
(Visitor Counter : 130
স্বরাষ্ট্র মন্ত্রক
ভারত ও বাংলাদেশের মধ্যে নিরাপত্তা ও সীমান্ত ব্যবস্থাপনা সংক্রান্ত যৌথ কর্মী গোষ্ঠীর অষ্টাদশ বৈঠক
নয়াদিল্লি, ০৬ ডিসেম্বর, ২০২২
ভারত ও বাংলাদেশের মধ্যে নিরাপত্তা ও সীমান্ত ব্যবস্থাপনা সংক্রান্ত যৌথ কর্মী গোষ্ঠীর অষ্টাদশ বৈঠক ৫ ও ৬ ডিসেম্বর অনুষ্ঠিত হয়েছে। কেন্দ্রীয় স্বরাষ্ট্র মন্ত্রকের অতিরিক্ত সচিব শ্রী পীযূষ গোয়েল ভারতীয় দলের নেতৃত্ব দেন। বাংলাদেশের স্বরাষ্ট্র মন্ত্রকের অতিরিক্ত সচিব শ্রী এ কে মুখলেসুর রহমন সেদেশের প্রতিনিধি দলের নেতৃত্ব দিয়েছেন।
নতুন দিল্লিতে ‘জঙ্গীদের জন্য কোনও অর্থ নয়’ শীর্ষক সম্মেলনের ফাঁকে কেন্দ্রীয় স্বরাষ্ট্র মন্ত্রী শ্রী অমিত শাহ এবং বাংলাদেশের স্বরাষ্ট্র মন্ত্রী শ্রী আসাদুজ্জামান খান সাক্ষাৎ করেন। ১৮ নভেম্বর অনুষ্ঠিত সেই বৈঠক ছিল ইতিবাচক। বৈঠকে সীমান্ত ব্যবস্থাপনা এবং নিরাপত্তা সংক্রান্ত অভিন্ন বিষয়গুলি নিয়ে উভয় পক্ষ তথ্য বিনিময় করেছে।
উভয় দেশের মধ্যে নিরাপত্তা ক্ষেত্রে পারস্পরিক সহযোগিতাকে আরও শক্তিশালী করে তোলা এবং সীমান্ত সংক্রান্ত বিভিন্ন বিষয়ের সমাধান নিয়ে উভয় দেশ আজকের বৈঠকে তাদের অঙ্গীকার ব্যক্ত করেছে। ১৯৭১ সালের মুক্তিযুদ্ধে ভারতের অবদানের কথা বাংলাদেশ স্মরণ করে।
গত মাসে দু’দেশের মন্ত্রীদের মধ্যে বৈঠকের পর আজকের বৈঠকে যেসব গুরুত্বপূর্ণ বিষয়গুলি নিয়ে আলোচনা হয়েছে, সেগুলি হল – আন্তর্জাতিক সীমান্তের ১৫০ গজের মধ্যে উন্নয়নমূলক কাজ, সীমান্তে বেড়া দেওয়া, অবৈধ অনুপ্রবেশ রোধ, জঙ্গীবাদ মোকাবিলা, সংগঠিত অপরাধ এবং চোরাচালান সহ বিভিন্ন অবৈধ কার্যকলাপ প্রতিরোধে দ্বিপাক্ষিক সহযোগিতা।
(PG/CB/SB
প্রতিরক্ষামন্ত্রক
উরানের করঞ্জা নৌ-সেনাঘাঁটিতে ২ মেগাওয়াট ক্ষমতাসম্পন্ন সৌরবিদ্যুৎ উৎপাদন কেন্দ্রের সূচনা হয়েছে
নয়াদিল্লি, ২১ জুলাই, ২০২০
পশ্চিমাঞ্চলীয় নৌ কমান্ডের ট্র্যাক অফিসার কমান্ডিং–ইন–চিফ ভাইস অ্যাডমিরাল অজিত কুমার পশ্চিমাঞ্চলীয় নৌ-সেনা কমান্ডে গত সোমবার ২ মেগাওয়াট ক্ষমতাসম্পন্ন সৌরবিদ্যুৎ উৎপাদন কেন্দ্রের সূচনা করেছেন।
করঞ্জা নৌ-সেনাঘাঁটিতে এই সৌরবিদ্যুৎ উৎপাদন কেন্দ্রটি গড়ে তোলা হয়েছে। উল্লেখ করা যেতে পারে, পশ্চিমাঞ্চলীয় নৌ-সেনা কমান্ডে বিদ্যুৎ উৎপাদনের দিক থেকে এটি সর্ববৃহৎ সৌরবিদ্যুৎ কেন্দ্র। এই বিদ্যুৎ কেন্দ্রে যে সোলার প্যানেলগুলি বসানো হয়েছে, সেগুলি সম্পূর্ণ দেশীয় প্রযুক্তিতে তৈরি। এছাড়াও, বিদ্যুৎ সঞ্চয়ের জন্য যে ব্যাটারি ও ইনভার্টার থাকে সেগুলিও সম্পূর্ণ দেশীয় প্রযুক্তিতে তৈরি করা হয়েছে। আন্তঃসংযুক্ত এই বিদ্যুৎ উৎপাদন কেন্দ্রটির প্রতিটি সোলার প্যানেলের সঙ্গে অত্যাধুনিক সান ট্র্যাকিং প্রযুক্তি ব্যবহার করা হয়েছে। এর ফলে, সমগ্র কেন্দ্রটির পরিচালনা ও নিয়ন্ত্রণ কম্প্যুটার-চালিত হয়ে উঠেছে।
নৌ-সেনাঘাঁটিগুলিতে বিদ্যুতের চাহিদা মেটানোর ক্ষেত্রে পুনর্নবীকরণযোগ্য শক্তি সম্পদকে কাজে লাগিয়ে নিরবচ্ছিন্ন বিদ্যুৎ সরবরাহের ক্ষেত্রে এ ধরনের উদ্যোগ ভারতীয় নৌ-বাহিনীর কাছে এক গুরুত্বপূর্ণ পদক্ষেপ।
(CG/BD/SB
প্রধানমন্ত্রীরদপ্তর
প্রধানমন্ত্রী আগামীকাল ইকোসক – এর উচ্চস্তরীয় সভায় ভাষণ দেবেন
নয়াদিল্লি, ১৬ জুলাই, ২০২০
প্রধানমন্ত্রী নরেন্দ্র মোদী আগামীকাল রাষ্ট্রসঙ্ঘের অর্থনৈতিক ও সামাজিক পরিষদের সভায় এ বছরের উচ্চস্তরীয় অধিবেশনে মূল ভাষণ দেবেন। প্রধানমন্ত্রী নিউইয়র্কে রাষ্ট্রসঙ্ঘে আয়োজিত স্থানীয় সময় সকাল ৯টা ৩০ মিনিট থেকে ১১টার মধ্যে এই সভায় ভার্চ্যুয়ালি অংশ নিয়ে ভাষণ দেবেন। প্রধানমন্ত্রী ছাড়াও এই সভার সমাপ্তি অধিবেশনে নরওয়ের প্রধানমন্ত্রী এবং রাষ্ট্রসঙ্ঘের মহাসচিব অ্যান্টোনিও গুটেরেজ বক্তব্য রাখবেন।
বার্ষিক উচ্চস্তরীয় এই সভায় সরকার পক্ষ, বেসরকারি ক্ষেত্র, নাগরিক সমাজ এবং শিক্ষা প্রতিষ্ঠানগুলির শীর্ষ স্থানীয় প্রতিনিধিরা অংশ নেবেন। এবারের উচ্চস্তরীয় সভার মূল ভাবনা হ’ল – কোভিড-১৯ এর পর বহুপাক্ষিকতা : ৭৫তম বার্ষিকীতে আমাদের কেমন রাষ্ট্রসঙ্ঘের প্রয়োজন।
পরিবর্তিত আন্তর্জাতিক পরিস্থিতি এবং কোভিড-১৯ মহামারীর প্রেক্ষিতে আয়োজিত হতে চলা এই সভায় বহুপাক্ষিকতা, সুদক্ষ নেতৃত্বের মাধ্যমে বিশ্বব্যাপী বিভিন্ন সমস্যাগুলির সমাধান খুঁজে বের করা, আন্তর্জাতিক প্রতিষ্ঠানগুলিকে আরও কার্যকর করে তোলা সহ বিশ্বব্যাপী মানুষের কল্যাণে সমস্ত দেশের অংশগ্রহণ আরও বাড়ানো এবং গুরুত্বপূর্ণ ভূমিকা পালনের মতো বিষয়গুলি নিয়ে আলোচনা হবে।
২০২১-২২ পর্যন্ত নিরাপত্তা পরিষদের অস্থায়ী সদস্য হিসাবে গত ১৭ই জুন ভারতের প্রতি বিপুল সমর্থনের প্রেক্ষিতে রাষ্ট্রসঙ্ঘের বৃহত্তর সদস্য দেশগুলির উদ্দেশে এই প্রথমবার নিজের মতামত পেশ করার সুযোগ এসেছে প্রধানমন্ত্রীর কাছে। রাষ্ট্রসঙ্ঘের প্রতিষ্ঠার ৭৫তম বার্ষিকীতে উচ্চস্তরীয় ইকোসক অধিবেশনের মূল ভাবনার সঙ্গে রাষ্ট্রসঙ্ঘের নিরাপত্তা পরিষদে ভারতের অগ্রাধিকারের বিষয়গুলি প্রতিফলিত হয়। ভারত ইতিমধ্যেই কোভিড-১৯ পরবর্তী বিশ্বে বহুপাক্ষিক সংস্কারের সমর্থনে ইতিমধ্যেই জোরালো সওয়াল করেছে। ইকোসক – এর উদ্বোধনী সভায় সভাপতি  হিসাবে ভারতের ভূমিকার বিষয়টিও পুনরাবৃত্তি ঘটছে রাষ্ট্রসঙ্ঘের ৭৫তম প্রতিষ্ঠা বার্ষিকীতে। প্রধানমন্ত্রী এর আগে ইকোসক – এর ৭০তম বার্ষিকীতে ২০১৬’র জানুয়ারি মাসে মূল ভাষণ দিয়েছিলেন।
(CG/BD/SB
প্রধানমন্ত্রীরদপ্তর
গুরু পূর্ণিমা উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ১৩ জুলাই, ২০২২
প্রধানমন্ত্রী শ্রী নরেন্দ্র মোদী পবিত্র গুরু পূর্ণিমা উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “গুরু পূর্ণিমা উপলক্ষে শুভেচ্ছা জানাই। আজ সকল আদর্শ গুরুর প্রতি কৃতজ্ঞতা প্রকাশের দিন।যাঁরা আমাদের জীবনে অনুপ্রেরণা যুগিয়েছেন, পরামর্শ ও শিক্ষা দিয়েছেন।আমাদের সমাজ জ্ঞান অর্জন ও বুদ্ধিমত্তার উপর অত্যাধিক গুরুত্ব দিয়ে থাকে। প্রার্থনা করি, আমাদের গুরুর আশীর্বাদ ভারতকে নতুন উচ্চতায় পৌঁছে দিক”।
PG/CB/SB
(
পর্যটনমন্ত্রক
কোভিড আনলক পর্যায়ে দেখো আপনা দেশ প্রচারাভিযানের আওতায় পর্যট মন্ত্রক বিভিন্ন পর্যটন সম্পদ তুলে ধরেছে
নতুন দিল্লি, ২৮ ফেব্রুয়ারি, ২০২১
ভারত বর্তমানে আনলক পর্যায়ে রয়েছে।এই পরিস্থিতিতে পর্যটন মন্ত্রক ও এর আঞ্চলিক কার্যালয় দেখো আপনা দেশ প্রচারাভিযানের আওতায় পর্যটন বিষয়ে বিভিন্ন প্রচারমূলক কার্যক্রমের আয়োজন করছে ও সমর্থন যুগিয়েছে। এই কর্মসূচি মাধ্যমে বিভিন্ন পক্ষ এবং নাগরিকদের মধ্যে সচেতনতা ছড়িয়ে দেওয়ার লক্ষ্যে দেশের বিভিন্ন পর্যটন সম্পদ তুলে ধরা হয়েছে ।
কেরালা হোম স্টে অ্যান্ড ট্যুরিজম সোসাইটির  এর সহযোগিতায় ভারতীয় পর্যটন, এমনকি পর্যটন মন্ত্রকের আওতাধীন কোচি কার্যালয় সম্প্রতি হোম স্টে মালিকদের সাথে হোম স্টে সম্পর্কিত প্রকল্প বিষয়ে অবহিত করার জন্য একটি কর্মশালার আয়োজন করে।
ভারতীয় পর্যটনের অন্তর্গত বেঙ্গালুরু কার্যালয় "দেখো আপন দেশ" কর্মসূচির আওতায় একটি অভ্যন্তরীণ পর্যটন বিষয়ে রোডশো আয়োজন করে, যেখানে উত্তর প্রদেশের বৌদ্ধ সার্কিট এবং তীর্থস্থানগুলির পাশাপাশি পর্যটন ক্ষেত্রের সম্ভাবনাময় দিকগুলি তুলে ধরা হয়। এছাড়া হায়দ্রাবাদ, পুনে, তেলেঙ্গানা ও মুম্বাই-তে ভারতীয় পর্যটনের বিকাশে কর্মশালা, রোড শো সহ একাধিক বিষয় আয়োজন করা হয়। গত ২২ ফেব্রুয়ারি ভারতীয় পর্যটন মন্ত্রক, গুয়াহাটিতে নদী ভিত্তিক পর্যটন বিষয়ক একটি কর্মশালার আয়োজন করা হয়। এই কর্মশালায় উত্তর-পূর্ব অঞ্চল এবং নদীতে ছোট জাহাজ বা ক্রুজ চলাচল ভিত্তিক পর্যটন বিকাশের ওপর গুরুত্ব দেওয়া হয়।
কোম্পানিবিষয়কমন্ত্রক
ভারতের প্রতিযোগিতা কমিশন কেমিস্ট ও ড্রাগিস্ট অ্যাসোসিয়েশন এবং কয়েকটি ওষুধ প্রস্তুতকারক সংস্থাকে জরিমানা ধার্য করেছে
মধ্যপ্রদেশ কেমিস্ট ও ড্রাগিস্ট অ্যাসোসিয়েশন, ইন্দোর কেমিস্ট অ্যাসোসিয়েশন, হিমালয় ড্রাগ কোম্পানি এবং ইন্টাস ফার্মাসিউটিক্যাল লিমিটেড সহ এই সংস্থাগুলির কয়েকজন আধিকারিক ২০০২ সালে প্রতিযোগিতা আইনের ধারা লঙ্ঘন করেছে বলে ভারতের প্রতিযোগিতা কমিশন জানতে পেরেছে। এই প্রেক্ষিতে কমিশন মধ্যপ্রদেশ কেমিস্ট ও ড্রাগিস্ট অ্যাসোসিয়েশনকে ৪ লক্ষ ১৮ হাজার ৪০৪ টাকা এবং ইন্দোর কেমিস্ট অ্যাসোসিয়েশনকে ৩৯,১৪২ টাকা জরিমানা ধার্য করেছে। এছাড়াও, ঐ সংস্থাগুলির কয়েকজন আধিকারিককে প্রতিযোগিতা আইনের ধারা লঙ্ঘনের জন্য জরিমানা করা হয়েছে। আয় কম করে দেখানোর জন্য হিমালয় ড্রাগ কোম্পানি এবং ইন্টাস ফার্মাসিউটিক্যাল লিমিটেডকে যথাক্রমে ১৮ কোটি ৫৯ লক্ষ ৫৮ হাজার এবং ৫৫ কোটি ৫৯ লক্ষ ৬৮ হাজার টাকা করে জরিমানা দিতে হবে। এই দুই সংস্থার কয়েকজন আধিকারিককেও জরিমানা করা হয়েছে। অবশ্য কমিশন কয়েকটি অন্যান্য সংগঠন ও ওষুধ উৎপাদক সংস্থার বিরুদ্ধে বিধিভঙ্গের কোন প্রমান না পাওয়ায় জরিমানা ধার্য করতে পারেনি।
SSS/BD/DM/….6th June, 2019
(Visitor Counter : 45
মৎস্য ও পশু পালন এবং দুগ্ধশিল্প মন্ত্রক
পবিত্র বসন্ত পঞ্চমীর দিন নতুন দিল্লিতে প্রাণী কল্যাণ ও সুরক্ষা সংক্রান্ত ভারতীয় প্রাণী কল্যাণ পর্ষদের পুরস্কার প্রদান অনুষ্ঠান
নয়াদিল্লি, ১৭ ফেব্রুয়ারি, ২০২১
পশুপ্রাণীর সুরক্ষা ও কল্যাণে দেশের সর্বোচ্চ সংস্থা ভারতীয় প্রাণী কল্যাণ পর্ষদ  প্রাণীকূলের কল্যাণে অসাধারণ অবদানের স্বীকৃতি-স্বরূপ ব্যক্তি-বিশেষ, প্রতিষ্ঠান ও কর্পোরেট সংস্থাগুলিকে ১৪টি ক্ষেত্রে প্রাণী মিত্র পুরস্কার এবং জীব দয়া পুরস্কার প্রদান করেছে।
পবিত্র বসন্ত পঞ্চমীর দিন কেন্দ্রীয় প্রাণী সম্পদ বিকাশ, ডেয়ারি ও মৎস্যচাষ মন্ত্রী শ্রী গিরিরাজ সিং সমস্ত পশু প্রেমীদের শুভেচ্ছা জানিয়ে বিভিন্ন ক্ষেত্রে প্রাণী মিত্র ও জীব দয়া পুরস্কার প্রদান করেন। প্রাণী কল্যাণের ক্ষেত্রে নিঃস্বার্থ ও উল্লেখযোগ্য সেবার জন্য শ্রী সিং পুরস্কার জয়ীদের অভিনন্দন জানান। তিনি বলেন, ব্যক্তি-বিশেষ এবং প্রাণী কল্যাণ সংগঠনগুলিকে এ ধরনের পুরস্কার প্রাণীকূলের সুরক্ষায় সাধারণ মানুষকে আরও বেশি উদ্বুদ্ধ করবে। ভারতীয় প্রাণী কল্যাণ পর্ষদ, প্রাণী কল্যাণ সংগঠন ও পশু প্রেমীরা পিঁপড়ে থেকে হাতি পর্যন্ত সমস্ত প্রজাতির প্রাণীর কল্যাণে এবং তাদের ওপর বর্বরতা প্রতিহত করার কাজে সর্বদাই নিয়োজিত রয়েছে। তাই, সব প্রজাতির প্রাণীর ওপর বর্বরতা প্রতিরোধে এবং তাদের প্রতি সাধারণ মানুষের মধ্যে করুণা, দয়া ও কল্যাণের মানসিকতার বিকাশে এখন আরও বেশি সচেতন হওয়ার সময় এসেছে। আইন অনুযায়ী, প্রাণীকূলের সুরক্ষায় ও তাদের কল্যাণে প্রতিটি বিষয় অক্ষরে অক্ষরে মেনে চলাও প্রয়োজন বলে শ্রী সিং অভিমত প্রকাশ করেন।
পুরস্কার প্রদান অনুষ্ঠানে মন্ত্রকের সচিব শ্রী অতুল চতুর্বেদী বলেন, মানুষের সঙ্গে বন্য পশুর সংঘাত প্রতিহত করার ক্ষেত্রে প্রাণী কল্যাণের বিষয়টি অত্যন্ত তাৎপর্যপূর্ণ হয়ে উঠেছে। পুরস্কার জয়ী সকলকে অভিনন্দন জানিয়ে শ্রী চতুর্বেদী আশা প্রকাশ করেন, এই সম্মান আরও বেশি সংখ্যক ব্যক্তি-বিশেষ এবং সংগঠনগুলিকে পশু কল্যাণে কাজ করতে উদ্বুদ্ধ করবে।
CG/BD/SB
(Visitor Counter : 214
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য ও কেন্দ্রশাসিত অঞ্চলগুলিকে এপর্যন্ত ১৭৯.৫৩ কোটি ডোজেরও বেশি টিকা সরবরাহ করা হয়েছে
রাজ্য ও কেন্দ্রশাসিত অঞ্চলগুলির কাছে এখনও অব্যবহৃত ও মজুত রাখা ১৫.৬২ কোটি ডোজেরও বেশি টিকা রয়েছে
নতুন দিল্লি, ৫ মার্চ, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহের পাশাপাশি রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করবে।
৫ই মার্চ, ২০২২ তারিখ পর্যন্ত রাজ্য ও কেন্দ্রশাসিত অঞ্চলগুলিকে মোট ১,৭৯,৫৩,১০,৬৫০ ডোজ টিকা সরবরাহ করা হয়েছে। রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ১৫,৬২,৬০,৩৫১ ডোজ টিকা রয়েছে।
রাজ্য ও কেন্দ্রশাসিত অঞ্চলগুলিকে এপর্যন্ত বিনামূল্যে এবং রাজ্য সরকারগুলির সরাসরি ক্রয়প্রক্রিয়ার মাধ্যমে ১৭৯.৫৩ কোটি  ডোজেরও বেশি টিকা দেওয়া হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫.৬২ কোটি  ডোজ অব্যবহৃত টিকা রয়েছে।
CG/SD/SKD/
(Visitor Counter : 97
রেলমন্ত্রক
অক্সিজেন এক্সপ্রেস ট্রেনগুলিতে একদিনেই সর্বাধিক ১ হাজার মেট্রিক টনেরও বেশি অক্সিজেন বোঝাই ১৩টি রাজ্যে ১১ হাজার ৩০ মেট্রিক টনেরও বেশি অক্সিজেন সরবরাহ
নয়াদিল্লি, ১৮ মে, ২০২১
যাবতীয় বাধা-বিপত্তি দূরে সরিয়ে এবং সমস্যা নিরসনের নতুন সূত্রের হদিশ পেয়ে ভারতীয় রেল বিভিন্ন রাজ্যে চিকিৎসার জন্য ব্যবহৃত তরল অক্সিজেন সরবরাহের কাজ অব্যাহত রেখেছে। এখনও পর্যন্ত ভারতীয় রেল বিভিন্ন রাজ্যে ৬৭৫টিরও বেশি ট্যাঙ্কারে ১১ হাজার ৩০ মেট্রিক টনেরও বেশি তরল অক্সিজেন পরিবহণ করেছে। অক্সিজেন এক্সপ্রেস ট্রেনগুলি গত কয়েক দিনে দৈনিক ৮০০ মেট্রিক টন তরল অক্সিজেন পরিবহণ করে আসছে। উল্লেখ করা যেতে পারে, গত ২৪ এপ্রিল মহারাষ্ট্রে ১২৬ মেট্রিক টন তরল অক্সিজেন বোঝাই করার মধ্য দিয়ে অক্সিজেন এক্সপ্রেস ট্রেনগুলির যাত্রা সূচনা হয়। এই ট্রেনগুলি ২৪ দিনেরও কিছু বেশি সময়ে ১৩টি রাজ্যে ১১ হাজার ৩০ মেট্রিক টনেরও বেশি চিকিৎসার জন্য ব্যবহৃত অক্সিজেন পৌঁছে দিয়েছে।
সারা দেশে ভারতীয় রেল বিভিন্ন শহর থেকে অক্সিজেন বোঝাই করে গন্তব্যে পৌঁছে দিয়েছে। রাজ্যগুলির কাছে সম্ভাব্য কম সময়ে অক্সিজেন পৌঁছে দিতে ভারতীয় রেল অক্সিজেন এক্সপ্রেস ট্রেনগুলির জন্য এক নতুন মানক এবং মাপকাঠি প্রণয়ন করেছে। দূরপাল্লার অক্সিজেন ট্রেনগুলির গতিবেগ ঘণ্টায় গড়ে ৫৫ কিলোমিটারেরও বেশি। গ্রিন করিডরগুলি দিয়ে অক্সিজেন এক্সপ্রেস ট্রেনগুলি দিবারাত্রি পরিষেবা অব্যাহত রেখেছে। এমনকি, বিভিন্ন স্টেশনে চালক পরিবর্তনের জন্য সময়সীমা কমিয়ে ১ মিনিট করা হয়েছে। অক্সিজেন এক্সপ্রেস ট্রেনগুলির মসৃণ যাতায়াত সুনিশ্চিত করতে সংশ্লিষ্ট রুট খালি রাখা হচ্ছে। সেই সঙ্গে, গতিবেগ বজায় রাখতে যাবতীয় সতর্কতা অবলম্বন করা হচ্ছে।
উল্লেখ করা যেতে পারে, প্রায় ১৭৫টি অক্সিজেন ট্রেন এখনও পর্যন্ত তাদের যাত্রা সম্পূর্ণ করে বিভিন্ন রাজ্যে গন্তব্য স্টেশনে তরল অক্সিজেন পৌঁছে দিয়েছে। অক্সিজেন এক্সপ্রেসের মতো অভিনব ট্রেন পরিষেবা ভারতীয় রেলের সহজাত সক্ষমতাকেই প্রতিফলিত করে। এ ধরনের আরও বেশ কিছু ট্রেন শীঘ্রই তাদের যাত্রা সূচনা করবে।
ভারতীয় রেল অক্সিজেন সরবরাহের জন্য বিভিন্ন রুট চিহ্নিত করেছে এবং রাজ্যগুলির জরুরি চাহিদা মেটাতে সর্বদাই প্রস্তুত রয়েছে। তরল অক্সিজেন পরিবহণের জন্য রাজ্যগুলি ভারতীয় রেলকে ট্যাঙ্কারের ব্যবস্থা করছে।
CG/BD/SB
(Visitor Counter : 161
শ্রমওকর্মসংস্থানমন্ত্রক
শ্রম ব্যুরো ৫টি সর্বভারতীয় বিষয়ে সমীক্ষার জন্য মাস্টার ট্রেনারদের প্রশিক্ষণ দিয়েছে
নতুন দিল্লি, ২৮ মার্চ, ২০২১
দেশব্যাপী শ্রম ব্যুরো পরিচালিত প্রশিক্ষণ কর্মসূচির মধ্যে ৫টি সর্বভারতীয় বিষয়ে সমীক্ষার কাজ পরিচালনার জন্য মাস্টার ট্রেনারদের প্রশিক্ষণ কর্মসূচির আয়োজন করা হয়। এই প্রশিক্ষণ কর্মসূচির মধ্যে পরিযায়ী শ্রমিকদের ওপর সর্বভারতীয় সমীক্ষার কাজ চালানোর জন্য পর্যবেক্ষক/তত্ত্বাবধায়কদের প্রশিক্ষণ দেওয়া হয়। পাশাপাশি অখিল ভারতীয় ত্রৈমাসিক প্রতিষ্ঠান ভিত্তিক কর্মসংস্থান সমীক্ষার জন্য মাস্টার ট্রেনারদেরও প্রশিক্ষণ দেওয়া হয়। কলকাতায় ২৪ থেকে ২৬ মার্চ পর্যন্ত এই প্রশিক্ষণ কর্মসূচির আয়োজন করা হয়। প্রশিক্ষণ কর্মসূচিতে শ্রম ব্যুরোর আধিকারিকরা যোগ দেন। সরাসরি অংশগ্রহণের পাশাপাশি বেশ কয়েকজন তত্ত্বাবধায়ক/কর্মকর্তা ভার্চুয়াল মাধ্যমেও এই কর্মসূচিতে যোগ দেন।
এই দুটি সমীক্ষার কাজ চালানোর জন্য পর্যবেক্ষকদের নিবিড় প্রশিক্ষণের আয়োজন করা হয়। পরিযায়ী শ্রমিক এবং অখিল ভারতীয় ত্রৈমাসিক প্রতিষ্ঠান ভিত্তিক কর্মসংস্থান সমীক্ষার জন্য যে ধরনের প্রস্তুতির প্রয়োজন সেই বিষয় নিয়ে বিস্তারিত ব্যাখ্যা দেন শ্রম ব্যুরোর আধিকারিকেরা। দু-দিনের এই প্রশিক্ষণ কর্মসূচিতে পর্যবেক্ষকদের সমীক্ষার উদ্দেশ্য, ব্যবস্থাপনা, ঘরে ঘরে পৌঁছে কিভাবে সমীক্ষার কাজ চালাবেন, সে বিষয়ে বিস্তারিত আলোচনা চালানো হয়।
শ্রম ব্যুরো এই সমীক্ষার কাজ চালানোর জন্য সম্প্রতি ভারত সরকারের একটি সংস্থা বেসিলের সঙ্গে চুক্তি করেছে। সমীক্ষা ক্ষেত্রে কারিগরি সহায়তা প্রদানের জন্য এই চুক্তি করা হয়েছে। ক্ষেত্রীয় পর্যায়ের আধিকারিকেরা সমীক্ষার কাজ চালানোর সময় হাতে থাকা ট্যাব ফোনের মাধ্যমে বিভিন্ন তথ্য সংগ্রহ করবে। এর ফলে, নির্ভুল তথ্য সংগ্রহ করে রাখা সম্ভবপর হবে এবং সমীক্ষার ক্ষেত্রে কাজের সময় ৩০ থেকে ৪০ শতাংশ কমে আসবে।
চলতি বছরের পয়লা এপ্রিল থেকে সর্বভারতীয় স্তরে পরিযায়ী শ্রমিক এবং অখিল ভারতীয় ত্রৈমাসিক প্রতিষ্ঠান ভিত্তিক কর্মসংস্থান সমীক্ষার বিষয়ে শ্রম ব্যুরো কাজ শুরু করবে। এর পাশাপাশি অন্য তিনটি বিষয়ে সমীক্ষার কাজ শুরু হবে এই কাজ শেষ হওয়ার পরেই। বিশেষজ্ঞ গোষ্ঠীর চেয়ারম্যান এস পি মুখার্জীর নেতৃত্বে এই প্রশিক্ষণের কাজ সুষ্ঠুভাবে সম্পন্ন হয়। শ্রম ব্যুরোর মহানির্দেশক শ্রী ডি পি এস নেগি এই প্রশিক্ষণ কর্মসূচিতে সমীক্ষার গুরুত্ব এবং কিভাবে শ্রম ও কর্মসংস্থান ক্ষেত্রে নীতি-নির্ধারণে এই সমীক্ষা কার্যকরি ভূমিকা পালন করে তা তুলে ধরেন। তিনি এই কর্মসূচি সফলভাবে শেষ হওয়ার জন্য সন্তোষ প্রকাশ করেন। পাশাপাশি শ্রী নেগি আরও জানান, আগামী সপ্তাহে আঞ্চলিক পর্যায়ের আধিকারিক এবং পর্যবেক্ষকদের নিয়ে আবার এই ধরনের কর্মসূচির আয়োজন করা হবে।